Държавен вестник, бр. 44, 2022 г., стр. 31

БРОЙ  44	
Д Ъ Р Ж А В Е Н  В Е С Т Н И К 	
СТР.  31  
47 
 
7.10.2. Пожарникарските екипировки или комплектите с лични предпазни средства се съхраняват така, че 
да бъдат леснодостъпни и готови за използване, а когато са налице повече от една пожарникарска 
екипировка или комплект лични предпазни средства, те се съхраняват раздалечени. В пътническите 
плавателни съдове следва да има най-малко две екипировки на пожарникарите и един комплект лично 
оборудване във всеки един пункт за управление. 
 
7.10.3. Пожарникарската екипировка трябва да се състои от: 
 
.1. Лично предпазни средства, което включва: 
 
.1. защитно облекло, изработено от материал, който предпазва кожата от топлината, която се отделя от 
огъня, и от изгаряния от пари или газове. Външната повърхност е водоустойчива; 
.2. ботуши и ръкавици от гума или друг материал, който не е проводник на електричество; 
.3. твърда каска, осигуряваща ефективна защита срещу удар; 
.4. електрически фенер(ръчен фенер) от одобрен тип, който може да работи в продължителност на поне 
3 часа; и 
.5. брадва. 
 
.2. Дихателен апарат от одобрен тип, който може да бъде или: 
 
.1. димна каска или маска за дим, снабдени с подходяща въздушна помпа и дължина на въздушния 
маркуч, достатъчни да се достигне от откритата палуба, без люкове или врати, до която и да е част от 
трюмовете или машинните отделения.  Ако, за да се спази настоящата точка, е необходим въздушен 
маркуч с дължина над 36 m, се доставя или осигурява допълнително автономен дихателен апарат, 
определен от Администрацията; или 
 
.2. автономен дихателен апарат със сгъстен въздух, при който обемът на въздуха, съдържащ се в 
бутилките, е най-малко 1200 l, или друг автономен дихателен апарат, който може да функционира в 
продължение на поне 30 минути. На борда трябва да има няколко резервни зареждания, предназначени 
за използване с предоставените апарати. 
 
.3. За всеки дихателен апарат се осигурява огнеупорно спасително въже с достатъчна дължина и 
здравина, което се прикачва със заключалка към ремъка на апарата или към друг отделен колан, за да се 
предотврати отделянето на кислородния апарат при използването на спасителното въже. 
 
Част Б — Изисквания за пътнически плавателни съдове 
7.11 Разположение 
7.11.1. При плавателни съдове от категория Б обществените пространства се разделят на зони в 
съответствие със следното: 
.1. Плавателният съд се разделя на най-малко две зони.  Средната дължина на всяка зона не трябва да 
надвишава 40 m. 
 
.2. За обитателите на всяка зона следва да има алтернативна безопасна зона, към която е възможно да 
се насочат в случай на пожар.  Алтернативната безопасна зона се отделя от другите пътнически зони 
чрез димонепроницаеми отделения от незапалими материали или материали за ограничаване на пожари, 
простиращи се от палуба до палуба.  Алтернативната безопасна зона може да бъде друга зона за 
пътници, в зависимост от допълнителния брой пътници, които може да бъдат настанени при аварийна 
ситуация. 
 
.3. Алтернативната безопасна зона следва, доколкото е възможно, да бъде разположена в близост до 
зоната за пътници, която е предназначена да обслужва. Трябва да има най-малко два изхода от всяка 
пътническа зона, разположени възможно най-далеч един от друг, водещи до алтернативната безопасна 
зона. Следва да се осигурят маршрути за евакуация, за да се даде възможност на всички пътници и 
екипажа да бъдат безопасно евакуирани от алтернативната безопасна зона. 
 
7.11.2. Не е необходимо плавателните съдове от категория А да се разделят на зони. 
 
7.11.3. Пунктовете за управление, местата за съхраняване на спасителното оборудване, маршрутите за 
евакуация и местата за качване в спасителните съдове не следва, доколкото е възможно, да са 
разположени в близост до зони с голяма или умерена опасност от пожар. 
48 
 
7.12 Вентилация 
. Вентилаторите на всяка зона в жилищните помещения също следва да могат да бъдат независимо 
контролирани от пункт за управление с постоянна вахта  
 
7.13 Стационарна пръскаща система 
7.13.1. Обществените помещения и сервизните помещения, складовите помещения, различни от тези, в 
които има запалими течности, и подобни помещения се защитават с фиксирана пръскаща система, 
отговаряща на стандарти, разработени от Организацията.  Ръчно задействаните пръскащи системи 
трябва да се разделят на секции с подходящ размер, а клапаните за всеки сектор, стартовият механизъм 
на помпите за пръскачките и алармите трябва да могат да се задействат от две помещения, разположени 
колкото е възможно по-отдалечено едно от друго, едното от които е пункт за управление с постоянна 
вахта.  При плавателни съдове от категория Б секция на системата не може да обслужва повече от една 
от зоните, посочени в 7.11. 
 
7.13.2. Плановете на системата трябва да бъдат показани във всяка работна станция. Трябва да се 
вземат подходящи мерки за отводняване, когато системата е активирана. 
 
Част В — Изисквания за  товарните плавателни съдове 
7.14 Пункт за управление 
. Пунктовете за управление, местата за съхранение на спасителното оборудване, маршрутите за 
евакуация и местата за качване в спасителните съдове се разполагат в близост до жилищните 
помещения на екипажа. 
 
7.15 Товарни пространства 
. Товарните пространства, с изключение на откритите палубни пространства или хладилните трюмове, се 
оборудват с одобрена автоматична система за откриване на дим, отговаряща на изискванията на 7.7.2, 
която указва в пункта за управление местоположението на огнището на пожара при всички нормални 
работни условия на инсталациите и е защитена с одобрена стационарна пожарогасителна система с 
бързо действие, отговаряща на изискванията на 7.7.6.1, която може да се задейства от пункта за 
управление. 
 
Глава 8 - Спасителни средства и приспособления 
8.1 Общи положения и определения 
8.1.1. Спасителните средства и приспособления са предназначени за напускане на плавателния съд в 
съответствие с изискванията на 4.7 и 4.8. 
 
8.1.2. Освен ако в настоящия Кодекс не е предвидено друго, спасителните средства и приспособления, 
изисквани по силата на настоящата глава, трябва да отговарят на подробните спецификации, определени 
в глава III от Конвенцията и подлежат на одобрение от Администрацията. 
 
8.1.3. Преди одобрението на спасителните средства и приспособления Администрацията следва да се 
увери, че тези спасителни средства и приспособления: 
 
.1. се изпитват, за да се потвърди, че отговарят на изискванията на настоящата глава в съответствие с 
препоръките на Организацията; или 
 
.2. са преминали успешно, в съответствие с изискванията на Администрацията, изпитвания, които по 
същество са еквивалентни на посочените в настоящите препоръки. 
 
8.1.4. Преди да даде одобрение за нови спасителни средства и приспособления, Администрацията 
следва да се увери, че тези средства и приспособления: 
.1. осигуряват стандарти за безопасност, които са най-малкото еквивалентни на изискванията на 
настоящата глава и са оценени и изпитани в съответствие с препоръките на Организацията; или 
 
.2. са преминали успешно, в съответствие с изискванията на Администрацията, оценки и изпитвания, 
които по същество са еквивалентни на настоящите препоръки.